ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 30 સપ્ટેમ્બરનાં રોજ 'સંકલ્પ સપ્તાહ' તરીકે ઓળખાતા આકાંક્ષી બ્લોક્સ માટે એક અઠવાડિયા સુધી ચાલનારા અનોખા કાર્યક્રમનો શુભારંભ કરશે
દેશભરના 329 જિલ્લાઓના તમામ 500 આકાંક્ષી બ્લોક્સમાં 'સંકલ્પ સપ્તાહ'ની ઉજવણી કરવામાં આવશે
'સંકલ્પ સપ્તાહ'માં દરેક દિવસ એક વિશિષ્ટ વિકાસ થીમને સમર્પિત છે, જેના પર તમામ આકાંક્ષી બ્લોક્સ કામ કરશે
પ્રધાનમંત્રી નરેન્દ્ર મોદી 30 સપ્ટેમ્બર, 2023ના રોજ સવારે 10 વાગ્યે નવી દિલ્હીના ભારત મંડપમ ખાતે 'સંકલ્પ સપ્તાહ' નામના દેશના આકાંક્ષી બ્લોક્સ માટે એક સપ્તાહ સુધી ચાલનારા અનોખા કાર્યક્રમનો શુભારંભ કરશે.
'સંકલ્પ સપ્તાહ' એ આકાંક્ષી બ્લોક્સ પ્રોગ્રામ ના અસરકારક અમલીકરણ સાથે જોડાયેલું છે. 7 જાન્યુઆરી, 2023ના રોજ પ્રધાનમંત્રી દ્વારા રાષ્ટ્રવ્યાપી કાર્યક્રમની શરૂઆત કરવામાં આવી હતી. નાગરિકોના જીવનની ગુણવત્તાને વધારવા માટે બ્લોક સ્તરે શાસન સુધારવાનું લક્ષ્ય છે. તેનો અમલ દેશના ૩૨૯ જિલ્લાઓમાં ૫૦૦ આકાંક્ષી બ્લોક્સમાં કરવામાં આવી રહ્યો છે. આકાંક્ષી બ્લોક્સ કાર્યક્રમના અમલીકરણ માટે અને અસરકારક બ્લોક ડેવલપમેન્ટ સ્ટ્રેટેજી તૈયાર કરવા માટે દેશભરમાં ગ્રામ્ય અને બ્લોક સ્તરે ચિંતન શિબિરનું આયોજન કરવામાં આવ્યું હતું. 'સંકલ્પ સપ્તાહ' એ આ ચિંતન શિબિરની પરાકાષ્ઠા છે.
તમામ ૫૦૦ આકાંક્ષી બ્લોક્સમાં 'સંકલ્પ સપ્તાહ' મનાવવામાં આવશે. 3 ઓક્ટોબરથી 9 ઓક્ટોબર, 2023 સુધી 'સંકલ્પ સપ્તાહ'માં દરેક દિવસ એક વિશિષ્ટ વિકાસ થીમને સમર્પિત છે, જેના પર તમામ આકાંક્ષી બ્લોક્સ કામ કરશે. શરૂઆતના છ દિવસના વિષયોમાં 'સંપૂર્ણ સ્વાસ્થ્ય', 'સુપોષિત પરિવાર', 'સ્વચ્છતા', 'કૃષિ', 'શિક્ષા' અને 'સમૃદ્ધિ દિવસ'નો સમાવેશ થાય છે. અઠવાડિયાનો છેલ્લો દિવસ એટલે કે 9 ઓક્ટોબર, 2023 એ આખા અઠવાડિયા દરમિયાન 'સંકલ્પ સપ્તાહ - સંવાદ સમારંભ' તરીકે હાથ ધરવામાં આવેલા કાર્યની ઉજવણી હશે.
ઉદ્ઘાટન કાર્યક્રમમાં ભારત મંડપમમાં સમગ્ર દેશમાંથી આશરે 3,000 પંચાયત અને બ્લોક સ્તરના જનપ્રતિનિધિઓ અને કાર્યકર્તાઓ ભાગ લેશે. આ ઉપરાંત બ્લોક અને પંચાયત કક્ષાના કાર્યકરો, ખેડૂતો અને અન્ય ક્ષેત્રના લોકો સહિત આશરે બે લાખ લોકો વર્ચ્યુઅલ રીતે આ કાર્યક્રમમાં જોડાશે.
CB/GP/JD
(
પ્રધાનમંત્રીનું કાર્યાલય
પ્રધાનમંત્રી અફઘાનિસ્તાન મામલે યોજાયેલી G20 અસાધારણ શિખર બેઠકમાં સહભાગી થયા
પ્રધાનમંત્રી શ્રી નરેન્દ્ર મોદીએ આજે અફઘાનિસ્તાન મામલે યોજાયેલી G20 અસાધારણ શિખર બેઠકમાં વર્ચ્યુઅલ માધ્યમથી ભાગ લીધો હતો. આ બેઠક હાલમાં G20ની અધ્યક્ષતા સંભાળી રહેલા ઇટાલી દ્વારા બોલાવવામાં આવી અને બેઠકની અધ્યક્ષતા ઇટાલીના પ્રધાનમંત્રી શ્રી મારીઓ ડ્રાઘીએ કરી હતી. બેઠક દરમિયાન વિચાર કરવામાં આવેલા મુદ્દાઓમાં અફઘાનિસ્તાનમાં માનવીય સ્થિતિ, ત્રાસવાદ સંબંધિત ચિંતાઓ અને માનવાધિકારોને લગતી બાબતો હતી.
પ્રધાનમંત્રીએ પોતાની ટિપ્પણી વખતે અફઘાનિસ્તાનની વર્તમાન સ્થિતિ અંગે જાણકારી મેળવવા માટે ઇટાલીની G20ની અધ્યક્ષતામાં આ બેઠક બોલાવવાની પહેલને આવકારી હતી. તેમણે ભારત અને અફઘાનિસ્તાન વચ્ચે સદીઓ જૂના લોકોથી લોકોના સંબંધો પર વિશેષ ભાર મૂક્યો હતો. પ્રધાનમંત્રીએ ઉલ્લેખ કર્યો હતો કે, છેલ્લા બે દાયકા દરમિયાન, ભારતે અફઘાનિસ્તાનમાં યુવાનો અને મહિલાઓના સામાજિક-આર્થિક વિકાસ અને ક્ષમતા નિર્માણને પ્રોત્સાહન આપવા માટે ઘણું યોગદાન આપ્યું છે. તેમણે અફઘાનિસ્તાનમાં ભારત દ્વારા અમલીકૃત કરવામાં આવેલી 500 કરતાં વધારે વિકાસ પરિયોજનાઓ પણ યાદ કરી હતી.
પ્રધાનમંત્રીએ નોંધ્યું હતું કે, અફઘાન લોકો ભારત સાથે મૈત્રીની ખૂબ જ સારી ભાવના ધરાવે છે. તેમણે જણાવ્યું હતું કે, અફઘાનિસ્તાનમાં ભૂખ અને કુપોષણનો સામનો કરી રહેલા અફઘાન નાગરિકોની પીડા દરેક ભારતીય અનુભવે છે. અફઘાનિસ્તાનમાં તાત્કાલિક ધોરણે અને કોઇપણ અવરોધો વગર માનવીય સહાયતા મળે તેવું આંતરરાષ્ટ્રીય સમુદાયે સુનિશ્ચિત કરવાની જરૂરિયાત પર પ્રધાનમંત્રીએ વિશેષ ભાર મૂક્યો હતો.
પ્રધાનમંત્રીએ એ બાબતને પણ રેખાંકિત કરી હતી કે, અફઘાનની સીમા પ્રાદેશિક અને વૈશ્વિક સ્તરે કટ્ટરવાદ અને ત્રાસવાદનો સ્રોત ના બની જાય તે સુનિશ્ચિત કરવાની ખાસ જરૂરિયાત છે. તેમણે ભારપૂર્વક કહ્યું હતું કે, આ પ્રદેશમાં કટ્ટરવાદ, ત્રાસવાદ અને નશીલા દ્રવ્યો તેમજ શસ્ત્રોની દાણચોરીની સાંકળ સામે આપણી સંયુક્ત લડતને હજુ વધારવાની જરૂર છે.
છેલ્લા 20 વર્ષમાં અહીં સામાજિક-આર્થિક સ્તરે આવેલા સુધારાને જાળવી રાખવા અને કટ્ટરવાદી વિચારધારાનો ફેલાવો રોકવા માટે પ્રધાનમંત્રીએ અફઘાનિસ્તાનમાં એવા સમાવેશી પ્રશાસન માટે આહ્વાન કર્યું હતું, જેમાં મહિલાઓ અને લઘુમતીઓને સામેલ કરવામાં આવ્યા હોય. તેમણે અફઘાનિસ્તાનમાં સંયુક્ત રાષ્ટ્રની ભૂમિકાને ભારતનું સમર્થન હોવાનું જણાવ્યું હતું અને અફઘાનિસ્તાનમાં સંયુક્ત રાષ્ટ્ર પરિષદ ઠરાવ 2593માં સામેલ કરવામાં આવેલા સંદેશા માટે G20ના નવતર સહકાર માટે આહ્વાન કર્યુ હતું. પ્રધાનમંત્રીએ એકજૂથ આંતરરાષ્ટ્રીય પ્રતિક્રિયાને આગળ વધારવા માટે આંતરરાષ્ટ્રીય સમુદાયને આહ્વાન કર્યું હતું કારણ કે તેના વગર અફઘાનિસ્તાનમાં ઇચ્છિત પરિવર્તન લાવવું મુશ્કેલ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 143.15 કરોડને પાર
છેલ્લા ચોવીસ કલાકમાં 64 લાખ ડોઝ આપવામાં આવ્યા
સાજા થવાનો દર હાલમાં 98.40%, માર્ચ 2020થી સૌથી વધુ
છેલ્લા 24 કલાકમાં 9,195 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  45 દિવસથી 1% કરતા ઓછો
છેલ્લા 24 કલાકમાં 64,61,321 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 143.15 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,52,69,126 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,87,197
|
|
બીજો ડોઝ
|
|
96,94,283
|
|
FLWs
|
|
પ્રથમ ડોઝ
|
|
1,83,85,217
|
|
બીજો ડોઝ
|
|
1,68,62,710
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
49,64,04,904
|
|
બીજો ડોઝ
|
|
32,31,01,947
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,38,12,980
|
|
બીજો ડોઝ
|
|
14,80,52,758
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,09,96,702
|
|
બીજો ડોઝ
|
|
9,38,36,943
|
|
કુલ
|
|
1,43,15,35,641
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,42,51,292 દર્દીઓ સાજા થઇ ગયા છે અને છેલ્લા 24 કલાકમાં વધુ 7,347 દર્દીઓ સાજા થયા છે.
આના કારણે એકંદરે સાજા થવાનો દર 98.40% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
62 દિવસથી સતત 15,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 9,195 નવા કેસ નોંધાયા છે.
સક્રિય કેસનું ભારણ હાલમાં 77,002 છે. હાલમાં સક્રિય કેસો દેશના કુલ પોઝિટિવ કેસોના 0.22% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,67,612 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 67.52 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.68% છે જે છેલ્લા 45 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.79% નોંધાયો છે. દૈનિક પોઝિટીવિટી દર છેલ્લા 86 દિવસથી 2%થી ઓછો છે અને સળંગ 121 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 147
રેલવે મંત્રાલય
રેલવેએ 23 માર્ચથી અત્યાર સુધીમાં અંદાજે 6.75 લાખ વેગન જીવન જીરૂરી વસ્તુઓનું પરિવહન કર્યું જેમાં અંદાજે 4.50 લાખ વેગનમાં ખાદ્યાન્ન, મીઠું, ખાંડ, ખાદ્યતેલ, કોલસો અને પેટ્રોલિયમ ઉત્પાદનો જેવી ચીજો લઇ જવામાં આવી
છેલ્લા એક અઠવાડિયામાં 2.5 લાખથી વધુ વેગનમાં જીવન જરૂરિયાતની વસ્તુઓ લોડ કરવામાં આવી જેમાં 1.55 લાખથી વધુ વેગન આવશ્યક વસ્તુઓ પણ સામેલ
લૉકડાઉન દરમિયાન દેશના તમામ ભાગોમાં આવશ્યક ચીજવસ્તુઓનો પૂરવઠો પહોંચાડવાના રેલવેના અવિરત પ્રયાસો; કૃષિ, રસાયણ અને ખાતર, અન્ન અને જાહેર વિતરણ જેવા વિવિધ મંત્રાલયો સાથે નજીકથી સહયોગ સાધીને મોટાપાયે કામગીરી કરી જેથી આવશ્યક ચીજોની ઉપલબ્ધતા સુનિશ્ચિત થાય
દેશમાં કોવિડ-19ના કારણે લાગુ કરવામાં આવેલા દેશવ્યાપી લૉકડાઉન દરમિયાન ઉભા થતા પડકારો અને વિપરિત સ્થિતિઓના વ્યવસ્થાપન માટે સરકારના પ્રયાસો વધુ મજબૂત બનાવવા માટે ભારતીય રેલવે દ્વારા સતત આ સમય દરમિયાન પોતાની માલવહન સેવાઓ દ્વારા આવશ્યક ચીજવસ્તુઓને જથ્થો પૂરો પાડવાની કામગીરી ચાલી રહી છે. કેન્દ્ર સરકાર દ્વારા, રાજ્યોમાં અને આંતરરાજ્યમાં ખેત પેદાશોનું પરિવહન કોઇપણ અવરોધ વગર થાય તે સુનિશ્ચિત કરવા ઉપરાંત આવશ્યક વસ્તુના પૂરવઠાની સાંકળ એકધારી જળવાઇ રહે તે સુનિશ્ચિત કરવા ઉપર પણ વિશેષ ધ્યાન આપવામાં આવે છે.
23 માર્ચ 2020થી અત્યાર સુધીમાં રેલવે તંત્રએ અંદાજે 6.75 લાખ જીવન જરૂરી ચીજોના જથ્થાનું પરિવહન કર્યું છે જેમાં અંદાજે 4.50 લાખ વેગન ખાદ્યાન્ન, મીઠું, ખાંડ, ખાદ્યતેલ, કોલસો અને પેટ્રોલિયમ ઉત્પાદન જેવી વસ્તુઓ પણ સામેલ છે. 2 થી 8 એપ્રિલ, 2020 દરમિયાન એક સપ્તાહમાં રેલવેએ કુલ 258503 વેગન જીવન જરૂરી ચીજોના જથ્થાની ડિલિવરી કરી છે જેમાંથી 155512 વેગન આવશ્યક વસ્તુઓ હતી. આમાં 21247 વેગન ખાદ્યાન્ન, 11336 વેગન ખાતર, 124759 વેગન કોલસો અને 7665 વેગન પેટ્રોલિયમ ઉત્પાદનો હતા.
અહીં યાદ રહે કે, કેન્દ્ર સરકારે કોવિડ-19 મહામારીના ઉપદ્રવના કારણે લાગુ કરવામાં આવેલા 21 દિવસના લૉકડાઉનના સંદર્ભમાં કૃષિ અને સંબંધિત ક્ષેત્રોને સંખ્યાબંધ મુક્તિ અને રાહતો આપી છે જેથી ખેડૂતોને કોઇપણ પ્રકારે વિપરિત સ્થિતિનો સામનો ન કરવો પડે. દરમિયાન, રસાયણ અને ખાતર મંત્રાલયના ખાતર વિભાગે આગામી ખરીફ મોસમ દરમિયાન ખેડૂતોને પૂરતા પ્રમાણમાં ખાતરનો જથ્થો મળી રહે તે માટે તમામ પ્રયાસો હાથ ધર્યા છે. ખાતર વિભાગ ખાતરના ઉત્પાદન, હેરફેર અને ઉપલબ્ધતા પર ખૂબ નજીકથી દેખરેખ રાખી રહ્યો છે અને રાજ્ય સરકારો તેમજ રેલવે મંત્રાલય સાથે પણ આ સંદર્ભે સતત સંપર્કમાં રહે છે. કોવિડ-19ના કારણે અમલી લૉકડાઉન વચ્ચે રેલવે તંત્ર પણ ભારતીય અન્ન નિગમ  સાથે ખૂબ નજીકથી કામ કરી રહ્યું છે અને 24 માર્ચથી અત્યાર સુધીમાં 800થી વધુ રેકમાં 20 લાખ મેટ્રિક ટનથી વધુ ખાદ્યાન્નનો જથ્થો સમગ્ર દેશના વિવિધ ભાગોમાં પહોંચાડ્યો છે. FCI સમગ્ર દેશમાં મોટાભાગે રેલવેના માધ્યમથી ઘઉં અને ચોખાનો પૂરવઠો પહોંચાડવામાં વધુ ઝડપ કરીને ખાદ્યાન્નની વધુ વધતી માંગને પહોંચી વળવા માટે સજ્જ છે.
રેલવેએ બગડી શકે તેવા બાગાયતી ઉત્પાદનો, બિયારણ, દુધ અને ડેરી ઉત્પાદનો સહિત આવશ્યક ચીજવસ્તુઓના પૂરવઠા માટે 109 ટાઇમ-ટેબલ પાર્સલ ટ્રેનોની પણ શરૂઆત કરી છે. લૉકડાઉનની શરૂઆત થઇ ત્યારથી પાર્સલ વિશેષ ટ્રેન માટે અંદાજે 59 રૂટ  સૂચિત કરવામાં આવ્યા છે. આ સાથે, ભારતના લગભગ તમામ મહત્વના શહેરો આવશ્યક ચીજવસ્તુઓ અને બગડી શકે તેવી વસ્તુઓના ઝડપી પરિવહન માટે એકબીજા સાથે જોડાયેલા રહેશે. આ સેવાઓમાં ભવિષ્યમાં જરૂરિયાત અનુસાર વધારો કરવામાં આવશે તેવી અપેક્ષા છે.
કેન્દ્રીય ગૃહ મંત્રાલય એ દ્વારા આપત્તિ વ્યવસ્થાપન અધિનિયમ અંતર્ગત આપેલા આદેશમાં, ખાદ્યચીજો, દવાઓ અને તબીબી ઉપકરણો જેવી આવશ્યક ચીજોના સંદર્ભમાં ઉત્પાદકો/ ઉત્પાદન, પરિવહન અને અન્ય સંબંધિત પૂરવઠા સાંકળની પ્રવૃત્તિઓને મંજૂરી આપી છે.
(
પ્રધાનમંત્રીનું કાર્યાલય
પ્રધાનમંત્રીએ મહાપરિનિર્વાણ દિવસ નિમિત્તે ડૉ. બાબા સાહેબ આંબેડકરને શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મહાપરિનિર્વાણ દિવસ નિમિત્તે ડૉ. બાબા સાહેબ આંબેડકરને શ્રદ્ધાંજલિ અર્પણ કરી.
એક ટવીટમાં પ્રધાનમંત્રીએ કહ્યું કે "મહાપરિનિર્વાણ દિવસ નિમિત્તે મહાન ડૉ. બાબા સાહેબ આંબેડકરને યાદ કરું છું. તેમના વિચારો અને આદર્શો લાખો લોકોને શક્તિ આપે છે. તેમણે રાષ્ટ્ર માટે જે સપના જોયા હતા તે પૂરા કરવા માટે આપણે કટિબદ્ધ છીએ."
Remembering the great Dr. Babasaheb Ambedkar on Mahaparinirvan Diwas. His thoughts and ideals continue to give strength to millions. We are committed to fulfilling the dreams he had for our nation. pic.twitter.com/dJUwGjv3Z5
— Narendra Modi  December 6, 2020
SD/GP/BT
(
મંત્રીમંડળ
મંત્રીમંડળે ભારતીય ચાર્ટર્ડ એકાઉન્ટન્ટ્સ સંસ્થા અને કતાર ફાઇનાન્સિયલ સેન્ટર સત્તામંડળ વચ્ચે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતીય ચાર્ટર્ડ એકાઉન્ટન્ટ્સ સંસ્થા  અને કતાર ફાઇનાન્સિયલ સેન્ટર સત્તામંડળ  વચ્ચે સમજૂતી કરાર  પર હસ્તાક્ષરને મંજૂરી આપી છે.
આ MoU બંને સંસ્થાઓને સાથે મળીને કામ કરવામાં અને કતારમાં એકાઉન્ટિંગ વ્યવસાય અને ઉદ્યમશીલતાનો પાયો વધુ મજબૂત બનાવવા માટે પારસ્પરિક સહકારમાં ઉન્નતિ લાવશે.
અસર:
ICAI સમગ્ર મધ્યપૂર્વ અને કતાર  ચેપ્ટરમાં 6000થી વધારે સભ્યોનું મજબૂત સભ્યપદ ધરાવે છે અને ICAIના સૌથી વાઇબ્રન્ટ ચેપ્ટરમાંથી એક તરીકે ગણના પામે છે. ICAI સભ્યો વિવિધ ખાનગી તેમજ જાહેર કંપનીઓમાં મહત્વપૂર્ણ હોદ્દા સંભાળે છે અને કતારમાં એકાઉન્ટિંગના વ્યવસાયમાં સહકાર તેમજ વિકાસમાં સક્રિયપણે સામેલ છે. આ MoU પર હસ્તાક્ષર કરવાથી સમગ્ર મધ્યપૂર્વ પ્રદેશમાં ICAIના સભ્યોને બહેતર સ્વીકૃતિ માટેની સંભાવનાઓને વિશેષ વેગ પ્રાપ્ત થશે, કતારમાં વ્યવસાય કરી રહેલા ભારતીય વ્યવસાય અભિલાષીઓને સહકાર આપવા માટે તેમની સાથે કામ કરી શકશે અને આ પ્રકારે કતાર અને ભારતના અર્થતંત્રમાં વૃદ્ધિ આવશે.
લાભો:
ICAI કતારના દોહામાં સક્રિય ચેપ્ટર ધરાવે છે જેની સ્થાપના 1981માં કરવામાં આવી હતી અને ICAIના વિદેશમાં 36 ચેપ્ટરોમાં સૌથી જુના પૈકી એક છે. ચેપ્ટરના સ્થાપના સમયથી જ તેમાં સભ્યપદોની સંખ્યામાં એકધારો વધારો નોંધાઇ રહ્યો છે અને હાલમાં 300થી વધારે સભ્યો છે જેઓ વિવિધ ખાનગી અને જાહેર કંપનીઓમાં મહત્વપૂર્ણ હોદ્દાઓ સંભાળે છે અને કતારમાં એકાઉન્ટિંગના વ્યવસાયમાં સહકાર અને વિકાસ માટે સક્રિય છે. આ MoUથી કોર્પોરેટ બાબતોના મંત્રાલય, ભારતીય ચાર્ટર્ડ એકાઉન્ટન્ટ્સ સંસ્થા અને કતાર ફાઇનાન્સિયલ સેન્ટર સત્તામંડળને લાભ થશે.
વ્યૂહનીતિનો અમલ અને લક્ષ્યો:
- આ MoUથી કતારમાં એશ્યોરન્સ અને ઓડિટિંગ, સલાહ સૂચન, કરવેરા, નાણાકીય સેવાઓ અને સંલગ્ન ક્ષેત્રો સહિત વિવિધ ક્ષેત્રોમાં વ્યાવસાયિક સેવાઓ પૂરી પાડવા માટે પ્રેક્ટિસ સ્થાપિત કરીને ICAIના સભ્યો માટે તકો વધારવાનો પ્રયત્ન કરાશે.
- ICAI કતારના સ્થાનિક વ્યાવસાયિકો, ઉદ્યોગ સાહસિકો અને વિદ્યાર્થીઓને QFCA સાથે સહકારના માધ્યમથી વિશેષ તાલીમ કાર્યક્રમ દ્વારા તેમના જ્ઞાનને પોષવા અને વિકાસ કરવામાં જોડાશે.
- ICAI અને QFCA સાથે મળીને ગોળમેજી પરિષદો, નેટવર્કિંગ કાર્યક્રમો વગેરેનું આયોજન કરીને કતારમાં ભારતીય વ્યવસાયો માટે તકોનું અન્વેષણ કરશે. આ મુદ્દે પારસ્પરિક સમજૂતી પ્રમાણે કામ કરવામાં આવશે.
- ICAI અને QFCA કોર્પોરેટ ગવર્નન્સ, ટેકનિકલ સંશોધન અને સલાહ, ગુણવત્તા ખાતરી, ફોરેન્સિક એકાઉન્ટિંગ, નાના અને મધ્ય કદની પ્રેક્ટિસ ને લગતા પ્રશ્નો, ઇસ્લામિક ફાઇનાન્સ, કાઉન્ટિંગ પ્રોફેશનલ ડેવલપમેન્ટ  અને પારસ્પરિક હિતોના અન્ય વિષયોના ક્ષેત્રોમાં ઉભી થઇ શકે તેવી તકોમાં પારસ્પરિક સહકાર આપશે.
પૃષ્ઠભૂમિ:
ભારતીય ચાર્ટર્ડ એકાઉન્ટન્ટ્સ સંસ્થા  એ ભારતીય સસંદના અધિનિયમ, ધ ચાર્ટર્ડ એકાઉન્ટન્ટ્સ અધિનિયમ, 1949 દ્વારા સ્થાપિત એક કાનુની સંસ્થા છે, જેની સ્થાપના ભારતમાં ચાર્ટર્ડ એકાઉન્ટન્સીના વ્યવસાયમાં નિયમન માટે કરવામાં આવી છે. કતાર ફાઇનાન્સિયલ સેન્ટર સત્તામંડળ  એક સ્વતંત્ર કાનુની સંસ્થા છે જેની સ્થાપના 2005ના કાયદા નંબર  અંતર્ગત કરવામાં આવી હતી. આ સંસ્થા QFCના વિકાસ અને કતારમાં આવેલા વિશ્વકક્ષાના નાણાકીય અને વ્યાવસાયિક કેન્દ્ર તરીકે તેનો પ્રચાર કરવા માટે જવાબદાર છે.
SD/GP
(
પ્રધાનમંત્રીનું કાર્યાલય
પ્રધાનમંત્રીએ વારાણસીમાં નિર્માણાધીન ફ્લાયઓવર ધસી પડવાથી મૃત્યુ પામેલા લોકોના પરિવારો માટે પીએમએનઆરએફમાંથી નાણાકીય મદદની જાહેરાત કરી
પ્રધાનમંત્રી શ્રી નરેન્દ્ર મોદીએ 15 મે, 2018ના રોજ વારાણસીમાં નિર્માણાધીન ફ્લાયઓવર ધસી પડવાથી મૃત્યુ પામેલા લોકો માટે પ્રધાનમંત્રી રાષ્ટ્રીય આપત્તિ ભંડોળમાંથી રૂ. બે લાખ પ્રતિ વ્યક્તિ નાણાકીય મદદ આપવાની મંજૂરી આપી છે.
પ્રધાનમંત્રીએ નિર્માણાધીન ફ્લાયઓવર ધસી પડવાથી ઇજાગ્રસ્ત થયેલા લોકો માટે પણ રૂ. 50,000 પ્રતિ વ્યક્તિ નાણાકીય મદદ આપવા મંજૂરી આપી છે.
NP/J.Khunt/GP/RP
(Visitor Counter : 65
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને વિયેતનામની કમ્યુનિસ્ટ પાર્ટીના જનરલ સેક્રેટરી મહામહિમ ન્ગ્યુએન ફુ ટ્રોંગ વચ્ચે ફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે વિયેતનામની કમ્યુનિસ્ટ પાર્ટીના મહાસચિવ મહામહિમ ન્ગ્યુએન ફુ ટ્રોંગ સાથે ફોન પર વાતચીત કરી હતી.
આ વર્ષે ઉજવવામાં આવી રહેલા ભારત અને વિયેતનામ વચ્ચે રાજદ્વારી સંબંધોની સ્થાપનાની 50મી વર્ષગાંઠ પર બંને નેતાઓએ એકબીજાની પ્રશંસા કરી હતી. તેઓએ ભારત-વિયેતનામ વ્યાપક વ્યૂહાત્મક ભાગીદારી હેઠળ વ્યાપક સ્તરે સહકારની ઝડપી ગતિ પર સંતોષ વ્યક્ત કર્યો હતો જે 2016માં પ્રધાનમંત્રીની વિયેતનામની મુલાકાત દરમિયાન સ્થાપિત કરવામાં આવી હતી.
પ્રધાનમંત્રીએ ભારતની એક્ટ ઈસ્ટ પોલિસી અને ઈન્ડો-પેસિફિક વિઝનના મહત્વના સ્તંભ તરીકે વિયેતનામના મહત્વનો પુનરોચ્ચાર કર્યો અને હાલની પહેલો પર ઝડપી પ્રગતિ માટે કામ કરવા ઉપરાંત દ્વિપક્ષીય સંબંધોનો વ્યાપ વધારવાનો પ્રયાસ કર્યો.
પ્રધાનમંત્રીએ વિયેતનામમાં ભારતના ફાર્મા અને કૃષિ-ઉત્પાદનો માટે બજાર ઍક્સેસની વધુ સુવિધા માટે પણ વિનંતી કરી હતી.
પ્રધાનમંત્રીએ બંને દેશો વચ્ચેના ઐતિહાસિક અને સભ્યતાના સંબંધો પર પ્રકાશ પાડ્યો હતો અને વિયેતનામમાં ચામ સ્મારકોના પુનઃસંગ્રહમાં ભારતની ભાગીદારી અંગે ખુશી વ્યક્ત કરી હતી.
બંને દેશો વચ્ચે સંરક્ષણ ભાગીદારી વધારવા માટે નેતાઓ સંમત થયા હતા.
તેઓએ યુક્રેનમાં ચાલી રહેલી કટોકટી અને દક્ષિણ ચીન સાગરની સ્થિતિ સહિત સહિયારા હિતના પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 177.50 કરોડ લોકોને રસી આપવામાં આવી
ભારતમાં સક્રિય કેસનું ભારણ 1,02,601 થયું
સક્રિય કેસનું ભારણ હાલમાં 0.24% છે
સાજા થવાનો દર હાલમાં 98.56% નોંધાયો
છેલ્લા 24 કલાકમાં 16,765 દર્દીઓ સાજા થયા, કુલ વધીને 4,23,07,686 દર્દીઓ સાજા થયા
છેલ્લા 24 કલાકમાં ભારતમાં 8,013 નવા કેસ નોંધાયા
દૈનિક પોઝિટિવીટી દર 1.11% પહોંચ્યો
સાપ્તાહિક પોઝિટિવીટી દર હાલમાં 1.17% છે
કુલ 76.74 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 7,23,828 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
PIB Headquarters
બીઆઇએસ અમદાવાદ દ્વારા વર્લ્ડ સ્ટાન્ડર્ડ્સ ડેની ઉજવણી કરવામાં આવી
બ્યૂરો ઓફ ઇન્ડિયન સ્ટાન્ડર્ડ્સ, અમદાવાદની બ્રાન્ચ ઓફિસ દ્વારા 16 ઓક્ટોબર, 2019નાં રોજ “વીડિયો સ્ટાન્ડર્ડ્સ ક્રિએટ એ ગ્લોબલ સ્ટેજ” વિષય અંતર્ગત વર્લ્ડ સ્ટાન્ડર્ડ્સ ડેની ઉજવણીનું આયોજન કરવામાં આવ્યું હતું. આ પ્રસંગે અમદાવાદનાં દૂરદર્શન કેન્દ્રનાં ડેપ્યુટી ડાયરેક્ટર જનરલ  શ્રી કમલેન્દ્ર સરભાઈ મુખ્ય અતિથિ રહ્યાં હતાં. વર્લ્ડ સ્ટાન્ડર્ડ્સ ડે રાષ્ટ્રીય/આંતરરાષ્ટ્રીય ધારાધોરણો વિકસાવવા માટે સ્વૈચ્છિક રીતે પ્રદાન કર્યું છે તેવા હજારો નિષ્ણાતોનાં પ્રયાસોને બિરદાવે છે. વર્લ્ડ સ્ટાન્ડર્ડ્સ ડેનો ઉદ્દેશ નિયમનકારી સંસ્થાઓ, ઉદ્યોગ અને ઉપભોક્તાઓ વચ્ચે જાગૃતિ વધારવાનો પણ છે, ખાસ કરીને સંલગ્ન વિષય પર વિશેષ ધ્યાન કેન્દ્રિત કરીને વૈશ્વિક અર્થતંત્ર સાથે સંબંધિત પ્રમાણીકરણનાં મહત્ત્વનાં સંબંધમાં.
ઉદ્ઘાટન સત્રની શરૂઆત બીઆઇએસ અમદાવાદનાં સાયન્ટિસ્ટ – એફ એન્ડ હેડ, શ્રી ચંદન બહલનાં સ્વાગત પ્રવચન સાથે થઈ હતી. શ્રી બહલે તમામ મહેમાનોને આવકાર આપ્યો હતો તથા રાષ્ટ્રીય અને આંતરરાષ્ટ્રીય પ્રમાણીકરણનાં ફોર્મ્યુલેશનમાં બીઆઈએસની ભૂમિકા વિશે વિસ્તૃતપણે વાત કરી હતી. તેમણે વર્લ્ડ સ્ટાન્ડર્ડ્સ ડે સેલિબ્રેશન 2019 માટે થીમ પણ સમજાવી હતી તથા ઉદ્યોગ અને અન્ય હિતધારકોને પ્રમાણીકરણનાં વિકાસમાં સંકળાયેલા અન્ય હિતધારકોને વિનંતી કરી હતી. સાયન્ટિસ્ટ-સી શ્રી શિવ પ્રકાશે પ્રમાણીકરણ માટે આંતરરાષ્ટ્રીય સંસ્થાનો સંદેશ વાંચી સંભળાવ્યો હતો.
મુખ્ય અતિથિ શ્રી કમલેન્દ્ર સરભાઈએ રોજિંદા જીવનમાં પ્રમાણીકરણનું મહત્ત્વ સમજાવ્યું હતું અને પ્રમાણીકરણ કે ધારાધોરણોનાં વિકાસમાં બીઆઈએસનાં પ્રયાસોની પ્રશંસા કરી હતી. તેમણે ટેકનોલોજીમાં પરિવર્તનની ઝડપ સાથે તાલમેળ જાળવવા પ્રમાણીકરણનાં વિકાસની પ્રક્રિયામાં ઝડપ લાવવાની જરૂરિયાત પર ભાર મૂક્યો હતો.
આ કાર્યક્રમના ટેકનિકલ સત્ર દરમિયાન વિશેષજ્ઞોએ વિવિધ વિષયો પર પ્રેઝન્ટેશન આવ્યા હતા, જેમાં શ્રીમતી મીના શાહ, સંયોજક – ફિલ્મ અને વીડિયો લેબ, એનઆઇડી, અમદાવાદ, શ્રી સત્યેન ગોવારે, આસિસ્ટન્ટ એન્જિનીયર, દૂરદર્શન કેન્દ્ર, અમદાવાદ અને શ્રીમતી મીનાક્ષી સિંધવી, ડાયરેક્ટર એન્જિનીયરિંગ, ઓલ ઇન્ડિયા રેડિયો, વડોદરાએ પોતાના વિચારો પ્રસ્તુત કર્યા હતા.
આ કાર્યક્રમ સાયન્ટિસ્ટ-ઇ શ્રી એ કે લાલનાં આભાર વક્તવ્ય સાથે સંપન્ન થયો હતો. આ કાર્યક્રમમાં વિવિધ ઉદ્યોગો અને ઉદ્યોગ સંસ્થાઓમાંથી આશરે 100 સહભાગીઓ ઉપસ્થિત રહ્યાં હતાં.
DK/DS/RP
(Visitor Counter : 227
સંરક્ષણ મંત્રાલય
ભારતીય નૌકાદળનું ‘મિશન ડિપ્લૉય્ડ અને કોમ્બેડ રેડી’ શરૂ
કોવિડ-19ના પરીક્ષણના પરિણામો સકારાત્મક મળ્યા પછી જે 26 નાવિકોને મુંબઈમાં ક્વારેન્ટાઇન માટે રાખવામાં આવ્યાં છે, તેઓ આઈએનએસ આંગ્રે એક દરિયાકિનારાના યુનિટ સાથે સંબંધિત છે. અત્યાર સુધી ભારતીય નૌકાદળનાં કોઈ પણ જહાજ, સબમરિન કે હવાઈમથક પર કોવિડ-19નો એક પણ કેસ સામે આવ્યો નથી. અમારી નૌકાદળની અસ્કયામતો ત્રણ પાસાઓ પર ‘મિશન-ડિપ્લૉય્ડ’ ચાલુ છે, જેમાં તમામ નેટવર્ક અને અંતરિક્ષ અસ્કયામતો સર્વોત્કૃષ્ટ રીતે કામ કરી રહી છે. નૌકાદળ લડાઈ માટે સજ્જ, કોઈ પણ અભિયાન હાથ ધરવા માટે સક્ષમ છે તથા રોગચાળા સામે લડવા માટે રાષ્ટ્રીય અભિયાનને આગળ વધારવાની સાથે સાથે આઈઓઆરમાં આપણા પડોશી મિત્રોને સહાયતા પ્રદાન કરવા માટે પણ સંપૂર્ણપણે રીતે તૈયાર છે.
અમારી અસ્કયામતો પૂર્વમાં મલક્કાની ખાડીથી લઈને પશ્ચિમમાં બાબ-અલ-મન્દેબ સુધી વિશાળ દરિયાઈ વિસ્તારને આવરી લેવા માટે પેટ્રોલિંગ કરી રહી છે, જેમાં એડનની ખાડીમાં આપણા વ્યાપારી હોડીઓ અને દરિયાઈ ચાંચિયાઓ વિરોધી પેટ્રોલિંગ ટુકડીઓનું સંરક્ષણ અને સુરક્ષા પ્રદાન કરવા માટે ‘ઓપરેશન સંકલ્પ’ પણ સામેલ છે.
આ કોવિડ-19 કેસો પશ્ચિમી નૌકાદળ કમાન દ્વારા કાળજીપૂર્વક કોન્ટ્રેક્ટ ટ્રેસિંગ અને આક્રમક સ્ક્રીનિંગ/પરીક્ષણનું પરિણામ છે, જે 07 એપ્રિલનાં રોજ એક નાવિકનું પરીક્ષણ પોઝિટવ આવ્યાં પછી હાથ ધરવામાં આવ્યું હતું. આ તમામ નાવિકોમાં અત્યાર સુધી સંક્રમણના લક્ષણ સામે આવ્યાં નથી અને તેમના પર આઈએચએસ અશ્વનીમાં સૌથી સારા ચિકિત્સા વ્યાવસાયિકોની નજર હેઠળ સારસંભાળ થઈ રહી છે.
જ્યારે નાવિકમાં કોવિડ-19ના ટેસ્ટ પોઝિટિવ મળ્યાં છે, ત્યારથી યુનિટના સંપૂર્ણ સંકુલને બંધ કરવામાં આવ્યું છે. નિયંત્રણ ઝોનો અને પ્રતિરોધક ક્ષેત્રોની ઓળખ થઈ ગઈ છે અને પ્રોટોકોલ અનુસાર સતત વિસંક્રમીકરણ શરૂ થઈ ગયું છે, જેનાથી પ્રસારની સાંકળ અટકાવીને એને આગળ વધતો અટકાવી શકાય. નૌકાસેનાના સંકુલની અંદર અન્ય તમામ ક્ષેત્રોમાં કડકપણે લોકડાઉનનો અમલ થઈ રહ્યો છે તથા કર્મચારીઓ અને તેમના પરિવારજનો માટે કડક ક્વારન્ટાઇન અને સુરક્ષા પ્રોટોકોલ લાગુ કરવામાં આવ્યાં છે તથા કેસોની ઓળખ કરવા માટે ડોર ટૂ ડોર સ્ક્રીનિંગ થઈ રહ્યું છે, જેથી કોઈ કેસ હોય તો તે સામે આવે.
સુરક્ષા માટે તમામ દરિયાકિનારા પરના અને દરિયાની અંદર અભિયાન અગાઉની જેમ ચાલુ છે. તાત્કાલિક આકસ્મિકતાઓને પૂર્ણ કરવાની સાથે નાગરિક સત્તામંડળો અને મૈત્રીપૂર્ણ સંબંધો ધરાવતા પડોશીઓની મદદ કરવા માટે 14 દિવસના ક્વારન્ટાઇન દિનચર્યાનું પાલન થઈ રહ્યું છે, જેથી તત્પરતા સાથે કાર્યરત યુનિટને જાળવી શકાય.
આપણા દેશવાસીઓના ઉપયોગ માટે મુંબઈ, ગોવા, કોચી અને વિશાખાપટનમના નૌકાદળના સંકુલોમાં ઘણી ક્વારન્ટાઇન સુવિધાઓ સ્થાપિત કરવામાં આવી છે. ગયા અઠવાડિયે લડાખ અને જમ્મુ-કાશ્મીર, કેન્દ્રશાસિત પ્રદેશોમાંથી 44 પૂર્વ-ઇરાની યાત્રાળુઓના એક જૂથ, જેઓ મુંબઈમાં નૌકાદળના સુવિધા કેન્દ્રમાં ક્વારન્ટાઇન હતા, તેઓ ભારતીય નૌકાદળ દ્વારા દેખભાળ અને સુવિધા સાથે સંપૂર્ણ સંતોષ સાથે એમને વતન પરત ફર્યા હતા. નૌકાદળના વિમાનોએ રાજ્ય સરકારોની મદદ કરવા માટે પુરવઠા અને કર્મચારીઓની ઉડાન ભરવા અનેક મિશનોને પાર પાડ્યાં છે.
ભારતીય નૌકાદળ અનુભવોને વહેંચવા સક્રિય થઈ રહ્યું છે અને ભારતીય નૌકાદળ દ્વારા અપનાવવામાં આવેલ એસઓપીને હિંદ મહાસાગર નૌકાદળ સિમ્પોજીયમ  વેબસાઇટ પર પ્રદર્શિત કરવામાં આવ્યું છે, જેનો ઉદ્દેશ અન્ય નૌકાદળની સાથે અમારા પ્રોટોકોલને વહેંચવાનો છે.
ભારતીય નૌકાદળ સંક્રમણના પ્રસારને મહત્તમ મર્યાદા સુધી નિયંત્રણ કરવા પ્રતિબદ્ધ છે અને દરિયાઈ વિસ્તારમાં કોઈ પણ પડકારને ઝીલવા હંમેશની જેમ તૈયાર છે.
GP/DS
(Visitor Counter : 131
પ્રધાનમંત્રીનું કાર્યાલય
પ્રધાનમંત્રી શ્રી 28 જાન્યુઆરીના રોજ કરિયપ્પા ગ્રાઉન્ડમાં એનસીસી રેલીને સંબોધિત કરશે
પ્રધાનમંત્રી શ્રી નરેન્દ્ર મોદી 28 જાન્યુઆરી, 2021ના રોજ નવી દિલ્હીના કરિયપ્પા મેદાનમાં રાષ્ટ્રીય કૈડેટ કોરની રેલીને સંબોધિત કરશે. કેન્દ્રીય રક્ષા મંત્રી, રક્ષા કર્મચારીઓના પ્રમુખ અને ત્રણે સશસ્ત્ર સેવા પ્રમુખો આ અવસર પર ઉપસ્થિત રહેશે.
પ્રધાનમંત્રી, ગાર્ડ ઑફ ઓનરનું નિરીક્ષણ કરશે, એનસીસી ટુકડી દ્વારા માર્ચ પાસ્ટની સમીક્ષા પણ કરશે અને આ કાર્યક્રમ દરમિયાન આયોજિત સાંસ્કૃતિક કાર્યક્રમમાં પણ ભાગ લેશે.
SD/GP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 215.47 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 21,67,644 ડોઝ આપવામાં આવ્યા
ભારતમાં સક્રિય કેસનું ભારણ 46,347 થયું
સક્રિય કેસનું ભારણ હાલમાં 0.1 છે
સાજા થવાનો દર હાલમાં 98.71% નોંધાયો
છેલ્લા 24 કલાકમાં 5,178 દર્દીઓ સાજા થયા, કુલ વધીને 4,39,30,417 દર્દીઓ સાજા થયા
છેલ્લા 24 કલાકમાં ભારતમાં 4,369 નવા કેસ નોંધાયા
દૈનિક પોઝિટિવીટી દર 1.25% પહોંચ્યો
સાપ્તાહિક પોઝિટિવીટી દર હાલમાં 1.73% છે
કુલ 88.99 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,50,468 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 118